অসম সাহিত্য সভাৰ ডিফুস্থিত ৰাংছিনা ভৱন কাৰ্যালয়ত অহা ২১ জুলাইত ২০১৮-২০ চনৰ দ্বিতীয় পূৰ্ণাংগ কাৰ্যনিৰ্বাহক সমিতিৰ অধিৱেশন অনুষ্ঠিত হ'ব।
অসম সাহিত্য সভাৰ প্ৰধান সম্পাদক পদুম ৰাজখোৱাই জনোৱা অনুসৰি উক্ত দিনা পুৱা ১০ বজাৰ পৰা পূৰ্ণাংগ কাৰ্যনিৰ্বাহক অধিৱেশনখন অনুষ্ঠিত হ'ব আৰু সভাৰ সাংগঠনিক তথা অন্যান্য বিষয় সন্দৰ্ভত এই সভাত আলোচনা কৰা হ'ব।
আনহাতে কাৰ্বি আংলং জিলাৰ ডিফুৰ বিশিষ্ট গৱেষক, লেখক তথা অনুবাদক ড০ দিলীপ কলিতাক এইবাৰ অসম সাহিত্য সভাৰ জয়ছিং হাঞ্চে বঁটাৰ বাবে নিৰ্বাচিত কৰা হৈছে।
আৰু তেওঁক ২০ জুলাইত ডিফু শাখা সাহিত্য সভাৰ উদ্যোগত আৰু কাৰ্বি আংলং জিলা সাহিত্য সভাৰ সহযোগত আয়োজিত এক বঁটা প্ৰদান অনুষ্ঠানত তেওঁক এই বঁটা প্ৰদান কৰা হ'ব বুলি জানিব পৰা গৈছে।
অসম সাহিত্য সভাৰ সভাপতি ড০ পৰমানন্দ ৰাজবংশীৰ সভাপতিত্বত অনুষ্ঠিত সভাত মুখ্য অতিথি হিচাপে উপস্থিত থাকিব অসম সাহিত্য সভাৰ প্ৰাক্তন সভাপতি ৰংবং তেৰাং। সভা উদ্বোধন কৰিব জিলা উপায়ুক্ত মৃদুল কুমাৰ মহন্তই।
আনহাতে সন্মানীয় অতিথি হিচাপে কাৰ্বি লামেত আমেইৰ সভাপতি সুৰেন ক্ৰামছা আৰু ডিমাচা সাহিত্য সভাৰ উপ-সভাপতি নজেন্দ্ৰ নুনিছা উপস্থিত থাকিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
